CELEX: 22021D2212
Language: hr
Date: 2021-11-24 00:00:00
Title: Odluka br. 1/2021 Vijeća za pridruživanje eu–Tunis od 24. studenoga 2021. o dogovoru o produljenju valjanosti strateških prioriteta EU-a i Tunisa [2021/2212]

14.12.2021   
               
               
                  HR
               
               
                  Službeni list Europske unije
               
               
                  L 447/7
               
            
         ODLUKA br. 1/2021 VIJEĆA ZA PRIDRUŽIVANJE EU–TUNIS
         od 24. studenoga 2021.
         o dogovoru o produljenju valjanosti strateških prioriteta EU-a i Tunisa [2021/2212]
         VIJEĆE ZA PRIDRUŽIVANJE EU–TUNIS,
         uzimajući u obzir Euromediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane,
         budući da:
         
                     (1)
                  
                  
                     Euromediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (1) („Sporazum”), potpisan je 17. srpnja 1995. i stupio je na snagu 1. ožujka 1998.
                  
               
                     (2)
                  
                  
                     U skladu s člankom 80. Sporazuma Vijeće za pridruživanje ovlašteno je donositi odluke radi ostvarenja ciljeva Sporazuma.
                  
               
                     (3)
                  
                  
                     Člankom 90. Sporazuma predviđeno je da stranke poduzimaju sve opće ili posebne mjere potrebne za ispunjenje svojih obveza iz Sporazuma te se brinu da se postignu ciljevi utvrđeni Sporazumom.
                  
               
                     (4)
                  
                  
                     Odlukom br. 1/2018 Vijeća za pridruživanje (2) Europska unija i Tunis donijeli su strateške prioritete radi usmjeravanja partnerstva za razdoblje 2018.–2020.
                  
               
                     (5)
                  
                  
                     U razmjeni pisama obje su se strane složile da bi valjanost strateških prioriteta EU-a i Tunisa, kao referentnog dokumenta za učvršćivanje partnerstva, trebalo produljiti do donošenja novih ažuriranih strateških prioriteta.
                  
               
                     (6)
                  
                  
                     Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom u razdoblju između sjednica ako se obje stranke tako dogovore,
                  
               DONIJELO JE OVU ODLUKU:
         
            Članak 1.
            Vijeće za pridruživanje pisanim postupkom odlučuje da se valjanost strateških prioriteta EU-a i Tunisa priloženih Odluci br. 1/2018 produljuje dok Vijeće za pridruživanje ne donese nove ažurirane strateške prioritete.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 24. studenoga 2021.
            
               
                  Za Vijeće za pridruživanje EU–Tunis
               
               
                  Predsjednik
               
               Othman JERANDI
            
         
         
            (1)  SL L 97, 30.3.1998., str. 2.
         
         
            (2)  Odluka br. 1/2018 Vijeća za pridruživanje od 9. studenoga 2018. o donošenju strateških prioriteta EU-a i Tunisa za razdoblje 2018.–2020. (SL L 293, 20.11.2018., str. 39.).